Bartholomew Kuma

"*Maanmainio Kuma, hanki sinäkin omasi!*"
— Mainoslause koskien massatuotettuja pasifistoja.
**Bartholomew** **Kuma** on yksi seitsemästä kaapparilordista ja maailmanhallitukselle kaikista lojaalein. Hänet on Vegapunkin tuunausten myötä muokattu kyborgiksi, jolla ei ole lainkaan omaa tahtoa. *Tyranni*-nimellä tunnettu 296,000,000 berryn mies oli ennen muodonmuutosta yksi kapinallisista, joka piti erityisesti lasten saduista. Näistä hänen suosikkinsa oli kuvakirja nimeltä *Bible*.

## Johtotähtien avustaja

Jostain syystä maailmanhallitus ei ole keksinyt mitään järkevää tekemistä Kumalle, joten hänet on pestattu palvelemaan maailmanhallituksen johtajia, viittä johtotähteä. Täyttääkseen kaikki heidän päähänpistonsa, on Kumaan lisätty mitä turhimpia ominaisuuksia. Koska Vegapunk on myös taikuri, on hän käsittämättömällä tavalla saanut sullottua Kuman täyteen hyvin tilasyöppöjä laitteita.

Maailmanhallitus on päättänyt kääriä sievoisen summan rahaa myymällä Kumasta myös massatuotantona pasifista -nimisiä kyborgikopioita.

#### Lista Kuman toiminnoista

* Kuman vatsassa on **jukeboxi.** Se soittaa kaikkea muuta paitsi rytmikästä musiikkia, jotta johtotähdet eivät loukkaisi itseään riehuessaan musiikin tahdissa. Lisäksi hänen pierut on korvattu herkillä iskelmäsävelmillä.
* Vatsasta löytyy myös tarvittaessa **masu-TV**, josta katsoa Matlockia ja Murhamammaa.
* Kuman selkään on liitetty **flipperi,** jossa ei ole mahdollista hävitä. Näin johtotähtien verenpaine ei nouse.
* Hädän yllättäessä voi Kuman avata vyötäröstä ylöspäin kuin vessanpytyn kannen. Kuman alaruumis toimii **vessanpönttönä.** Vessapaperirulla sijaitsee kätevästi Kuman käsivarressa.
* Kyllästyessään Kuman naamavärkkiin, voivat johtotähdet **vaihtaa Kuman pään** haluamansa näköiseksi.
* Kun Kuman pään aukaisee, löytyy sen sisältä **nukkekoti.**
* Hatun alta löytyy **leivänpaahdin** ja suusta **kamera.** Suussa on lisäksi **valaisin** sekä syvemmällä kurkussa imurin letku, jonka ulos otettuaan **Kuma soveltuu imuroimiseen.**
* Molemmat **korvat ovat muokattuja etanafoonin luureja,** joten kaksi johtotähteä voi soittaa puheluita yhtä aikaa. Yleensä he soittavat toisilleen.
* Keinotekoisen nenän alta löytyy **pistorasia,** mutta kukaan viidestä johtotähdestä ei osaa käyttää sitä.
* Kuman sormessa on **suolasirotin,** jota hän ei kuitenkaan saa käyttää, jotta johtotähtien jäljellä olevat munuaiset pysyisivät terveinä.
* Ranteestaan Kuma voi **puhaltaa ilmapalloja,** joissa on kuitenkin jonkin verran sähkövarausta. Kerran ilkikurinen Miss Double Finger puhkaisi niistä yhden, saaden täsmälleen samanlaisen sähköiskun kuin taistelussaan Namia vastaan.

## Voimat

Näiden kaikkien laitteiden lisäksi Kumassa on tuhovoimaisia aseita, joilla tasoittaa kokonaisia saaria. Näistä hänen kestosuosikkinsa on suusta ammuttava lasersäde. Lisäksi Kuma on syönyt tassutassumarjan, jonka avulla hän voi käsissään olevilla anturoilla kimmottaa mitä tahansa. Tätä kykyä hän käyttää muun muassa siirtyäkseen silmänräpäyksessä paikasta toiseen, sekä kimmottaakseen tuskia haavoittuneiden taistelijoiden kropista. Hän sai Zoron rikkomaan lupauksensa olla enää koskaan itkemättä, kun Kuma altisti Zoron tuskille. Franky sen sijaan olisi maistellut tuskia mielellään, mutta oli valitettavasti kanveesissa kriittisellä hetkellä.

**Entiset:** Crocodile • Donquixote Doflamingo • Gecko Moria • Jinbei • Mustaparta • Trafalgar Law